15.07.2021

**Комиын примитӧма мутасъяс урчитан оланпас, мый серти лоӧ позянаӧн мынтысьтӧг босьтны кӧртымӧ Арктика мутасын му участокъяс**

Коми Республикаса Каналан Сӧветлӧн водзвыв урчиттӧм заседание вылын видлалӧма оланпас балаяс\*, кутшӧмъясӧс дасьтісны «Гражданалы му участокъяс, кутшӧмъяс пырӧны канму либӧ муниципальнӧй эмбурӧ да меститчӧны Россия Федерацияса Арктика зонаын да Россия Федерацияса Войвывлӧн, Сибырлӧн да Ылі Асыввывлӧн мукӧд мутасын, сетан аслыспӧлӧслунъяс йылысь» 119-ФЗ №-а Федеральнӧй оланпаслысь положениеяс олӧмӧ пӧртӧм могысь. Заседаниеӧ пырӧдчис Коми Республикаса Юралысь Владимир Уйба.

2021 вося моз тӧлысь 1 лунсянь Арктика зонаын, кытчӧ Коми Республикаын пырӧны «Воркута», «Инта», «Усинск» кар кытшъяс, «Чилимдін» муниципальнӧй район, гражданалы кӧртымӧ дон босьттӧг кутасны сетны му участокъяс семьяӧ 1 пырысь вылӧ 1 гектар арталӧмӧн. Медводдза 6 тӧлысьӧ му участокъяссӧ вермасны босьтны граждана, кодъяслӧн эм Арктика зоналы лӧсялана муниципальнӧй юкӧнъясын регистрация. А тайӧ кадколаст бӧрас татшӧм позянлуныс лоӧ Россияса быд гражданинлӧн. 5 во кольӧм бӧрын бура вӧдитчигӧн му участоксӧ позьӧ босьтны ас эмбурӧ либӧ дыр кадся кӧртымӧ.

Ставнас Коми Республикаын кӧртымӧ дон босьттӧг сетӧм вылӧ бӧрйӧма 50 мутас, ӧтув площадьыс – 4 261,25 гектар, та лыдын:

Воркута – 562,98 гектар вылын 7 мутас;

Инта – 37,07 гектар вылын 22 мутас;

Усинск – 109,99 гектар вылын 12 мутас;

Чилимдін – 3 551,21 гектар вылын 9 мутас.

Содтӧд юӧр позьӧ аддзыны Коми Республикаса эмбур да му йитӧдъяс комитетлӧн сайт вылын (<https://agui.rkomi.ru/deyatelnost/proekty-zakonov-respubliki-komi>).

\*«Коми Республикаын мутасъяс урчитӧм йылысь, кутшӧмъяслӧн мудоръясын му участокъяссӧ вермасны сетны кӧртымӧ дон босьттӧг «Гражданалы му участокъяс, кутшӧмъяс пырӧны канму либӧ муниципальнӧй эмбурӧ да меститчӧны Россия Федерацияса Арктика зонаын да Россия Федерацияса Войвывлӧн, Сибырлӧн да Ылі Асыввывлӧн мукӧд мутасын, сетан аслыспӧлӧслунъяс йылысь да Россия Федерацияса торъя оланпастэчас актъясӧ вежсьӧмъяс пыртӧм йылысь» Федеральнӧй оланпас серти»;

«Коми Республика мутасын му участокъяслысь, кутшӧмъясӧс сетӧма кӧртымӧ дон босьттӧг «Гражданалы му участокъяс, кутшӧмъяс пырӧны канму либӧ муниципальнӧй эмбурӧ да меститчӧны Россия Федерацияса Арктика зонаын да Россия Федерацияса Войвывлӧн, Сибырлӧн да Ылі Асыввывлӧн мукӧд мутасын, сетан аслыспӧлӧслунъяс йылысь да Россия Федерацияса торъя оланпастэчас актъясӧ вежсьӧмъяс пыртӧм йылысь» Федеральнӧй оланпас серти, мудоръяссӧ места вылын урчитан уджъяс вӧчӧм вылӧ медыджыд донъяс йылысь».

15.07.2021

В Коми принят закон об определении территорий, которые будет возможно безвозмездно получить в пользование на территории Арктики

На внеочередном заседании сессии Государственного Совета Республики Коми рассмотрены законопроекты\*, подготовленные в целях реализации положений Федерального Закона № 119-ФЗ «Об особенностях предоставления гражданам земельных участков, находящихся в государственной или муниципальной собственности и расположенных в Арктической зоне Российской Федерации и на других территориях Севера, Сибири и Дальнего Востока Российской Федерации». В заседании принял участие Глава Республики Коми Владимир Уйба.

С 1 августа 2021 года на территории Арктической зоны, к которой в Республике Коми относятся городские округа «Воркута», «Инта», «Усинск», муниципальный район «Усть-Цилемский», в безвозмездное пользование гражданам будут предоставляться земельные участки из расчета 1 га на 1 члена семьи. Право на получение земельных участков в первые 6 месяцев будут иметь граждане, зарегистрированные в муниципальных образованиях, относящихся к Арктической зоне. По истечении этого периода такое право появится у всех граждан России. После 5 лет при надлежащем использовании земельный участок можно будет оформить в собственность или долгосрочную аренду.

Всего в Республике Коми для предоставления в безвозмездное пользование выбрано 50 территорий общей площадью 4 261,25 га, в том числе:

Воркута – 7 территорий общей площадью 562,98 га;

Инта – 22 территорий общей площадью 37,07 га;

Усинск – 12 территорий общей площадью 109,99 га;

Усть-Цильма – 9 территорий общей площадью 3 551,21 га

С дополнительной информацией можно ознакомиться на сайте Комитета Республики Коми имущественных и земельных отношений по ссылке https://agui.rkomi.ru/deyatelnost/proekty-zakonov-respubliki-komi.

\*«Об определении территорий Республики Коми, в границах которых земельные участки могут быть предоставлены в безвозмездное пользование в соответствии с Федеральным законом «Об особенностях предоставления гражданам земельных участков, находящихся в государственной или муниципальной собственности и расположенных в Арктической зоне Российской Федерации и на других территориях Севера, Сибири и Дальнего Востока Российской Федерации, и о внесении изменений в отдельные законодательные акты Российской Федерации»;

«О максимальных ценах на выполнение на территории Республики Коми работ по установлению на местности границ земельных участков, предоставленных в безвозмездное пользование в соответствии с Федеральным законом «Об особенностях предоставления гражданам земельных участков, находящихся в государственной или муниципальной собственности и расположенных в Арктической зоне Российской Федерации и на других территориях Севера, Сибири и Дальнего Востока Российской Федерации, и о внесении изменений в отдельные законодательные акты Российской Федерации».

2495